EESTI ADVOKATUURI JUHATUS

ISTUNGI PROTOKOLL

8. jaanuar 2019. a nr 1

Tallinn

Advokatuuri liikmeks mittevõtmine tegutsemiskoha puudumisel

10.09.2018 sooritas A kutsesobivuskomisjonis vandeadvokaadi abi eksami. Vastavalt kutsesobivuskomisjoni otsusele tunnistati A vastavaks tööks vandeadvokaadi abina.

Advokatuuri juhatus kohustas A-d teavitama oma tegutsemiskohast ning patroonist hiljemalt 16.11.2018 ning pikendas hiljem nimetatud tähtaega kuni 27.12.2018.

Kuivõrd A ei ole teavitanud advokatuuri juhatust oma tegutsemiskohast ning patroonist, ei vasta ta advokatuuriseaduses esitatud nõuetele.

AdvS § 49 lg-st 1 tulenevalt osutab advokaat õigusteenust advokaadibüroo kaudu. AdvS § 24 lg 2 kohaselt tegutseb vandeadvokaadi abi patrooni juhtimisel. Advokatuuri kodukorra § 8 lg 4 p 5 kohaselt peab advokatuuri liikmeks astumise avaldusele lisama vandeadvokaadi nõusoleku patrooniks määramise kohta ja p 9 kohaselt advokaadibüroo pidaja nõusoleku liikmekandidaadi tööle võtmiseks või töösuhte jätkamiseks.

AdvS § 27 lg 1 p 1 kohaselt ei võeta advokatuuri liikmeks isikut, kes ei vasta advokaadile esitatavatele nõuetele.

Juhatus

O T S U S T A S:

Mitte võtta A-d advokatuuri liikmeks.